Münchenben a CEU egyik oktatója és a német Szabaddemokrata Párt képviselője mondott beszédet, majd a tömeg a magyar konzulátus elé vonult.

Mint arról a Hvg.hu korábban beszámolt, péntek este tüntetés volt Budapesten a Közép-Európai Egyetem (CEU) védelmében a Momentum Mozgalom szervezésében. Az ellenzéki párt ezzel egyidőben több európai városban – például Londonban, Koppenhágában, Berlinben és Párizsban – ugyancsak tüntetést tartott az egyetem mellett.

Munkatársunk a müncheni eseményen járt. A mintegy ötvenfős tüntetésen a fölszólalók – köztük a CEU egyik oktatója és a német Szabaddemokrata Párt (FDP) egyik müncheni önkormányzati képviselője – tanszabadságot követeltek. Ezt követően a sokaság a müncheni magyar konzulátus elé vonult.

Fotó: Fotó: Szegő Hanna

Fotó: Fotó: Szegő Hanna

Fotó: Fotó: Szegő Hanna

A hatalomtól független szerkesztőségek száma folyamatosan csökken, a még létezők pedig napról napra erősödő ellenszélben próbálnak talpon maradni. A HVG-ben kitartunk, nem engedünk a nyomásnak, és minden nap elhozzuk a hazai és nemzetközi híreket.



Ezért kérünk titeket, olvasóinkat, hogy tartsatok ki mellettünk, támogassatok bennünket, csatlakozzatok pártolói tagságunkhoz, illetve újítsátok meg azt!



Mi pedig azt ígérjük, hogy továbbra is minden körülmények között a tőlünk telhető legtöbbet nyújtjuk a számotokra!